แซนดีเอโก

แซนดีเอโก (อังกฤษ: San Diego) เป็นเมืองใหญ่ที่ตั้งอยู่ที่บริเวณชายฝั่งแปซิฟิก ตอนใต้ของรัฐแคลิฟอร์เนีย ติดกับเส้นเขตแดนระหว่างสหรัฐอเมริกากับเม็กซิโก และห่างจากลอสแอนเจลิสไปทางใต้ประมาณ 190 กิโลเมตร แซนดีเอโกเป็นเมืองที่ใหญ่ที่สุดเป็นอันดับสองของรัฐแคลิฟอร์เนีย และอันดับที่ 8 ในสหรัฐอเมริกา มีประชากรโดยประมาณ 1,394,928 คนในปี 2015 เมืองชายฝั่งนี้ตั้งอยู่ในซานดิเอโกเคาน์ตี ซึ่งอยู่ใกล้กับจุดศูนย์กลางทางเศรษฐกิจอย่างเมืองลาฮอยอา (La Jolla) และ คาร์ลสแบด (Carlsbad) จากการสำรวจของฟอร์บ แซนดีเอโกติดอันดับ 5 ในเมืองที่รวยที่สุดของสหรัฐ อุตสาหกรรมหลักของแซนดีเอโกคือ สิ่งทำมือ, การทหาร และการท่องเที่ยว ภูมิอากาศ แซนดีเอโกมีลักษณะภูมิอากาศแบบเมดิเตอร์เรเนียน ฝนส่วนใหญ่ตกในฤดูหนาว ขณะที่ฤดูร้อนแห้งแล้ง แต่เนื่องด้วยปริมาณหยาดน้ำฟ้ารวมทั้งปีค่อนข้างต่ำ ทำให้บางครั้งถูกจัดว่ามีลักษณะภูมิอากาศแบบกึ่งแห้งแล้ง อุณหภูมิระหว่างฤดูหนาวและฤดูร้อนของแซนดีเอโกแตกต่างกันไม่มากนัก โดยเดือนสิงหาคมเป็นเดือนที่ร้อนที่สุด มีอุณหภูมิสูงสุดเฉลี่ย 77.3 องศาฟาเรนไฮต์ (25.2 องศาเซลเซียส) ส่วนเดือนที่หนาวที่สุดคือเดือนธันวาคม มีอุณหภูมิสูงสุดเฉลี่ย 66 องศาฟาเรนไฮต์ (18.9 องศาเซลเซียส) แซนดีเอโกมีปริมาณหยาดน้ำฟ้ารวมทั้งปีประมาณ 250 มิลลิเมตร โดยมีฝนตกเฉลี่ย 40 วันต่อปี และมีแสงแดดรวมทั้งปีประมาณ 3,050 ชั่วโมง อ้างอิง